時宰生日詩五首  其二
作者：周紫芝
朝代：宋

paragraphs: 歷世由羲軒，百相標簡牘。
操術難具論，大抵一言足。
所尚必仁恩，所禁在殺戮。
臯陶期無刑，四海自肅穆。
敷德益所贊，坐使有苖服。
西都郅支功，蕭相不肯錄。
有唐未開邊，宋璟乃當軸。
向來多謬悠，紛紛空食肉。
一言俞玉音，萬竈休野宿。
不戰乃爲功，休兵豈無福。